เรื่องร้องเรียน (เสียงรบกวน) วันที่ 2022-07-12 11:33:25 — แขวงดินแดง เขตดินแดง กรุงเทพมหานคร
ที่สนามกีฬาห้วยขวาง มีการจัดงาน แล้วมีการเปิดเสียงเพลงส่งเสียงดังรบกวนในเวลากลางคืน ซึ่งบริเวณพื้นที่ในการจัดงานนั้นมีแฟลตล้อมรอบ ทำให้เวลาเปิดเพลงเสียงดังภายในงานเอง จะได้ยินเสียงดนตรี แต่ทางแฟลตรอบๆจะได้ยินเป็นเสียงเหมือนคนทุบกำแพงดังตุ๊บๆ เพราะมีการเปิดเสียงเพลงและปรับเสียงเบสหนักมาก เคยแจ้งไปทางการเคหะให้ช่วยแจ้งคนจัดงานให้ช่วยลดเสียงหรือปรับเสียงเบสให้เบาลงแล้ว แต่ก็ไม่ได้รับการประสานงานให้ แถมมีการบอกว่าอีกไม่กี่วันจะหมดงานแล้ว ทนๆเอาหน่อย คือเวลาของจัดงานจะมีกำหนดอยู่ 10 วัน ซึ่งโดยปกติแล้วถ้าไม่มีการจัดงาน บริเวณแถวนั้นจะเงียบมาก เพราะพื้นที่เป็นสนามกีฬาให้คนมาออกกำลังกาย